Ed Palubinskas

Edvardas Sebastianas Palubinskas (Edward Sebastian Palubinskas, trumpiau Ed arba Eddie Palubinskas; g. 1950 m. rugsėjo 17 d.) – buvęs lietuvių kilmės Australijos krepšininkas ir treneris.

Gimė lietuvio ir rusės šeimoje Kanberoje. „LEGENDS ISSUE: Perfection, at the line and in life, is the goal Ed Palubinskas, the world’s greatest free throw shooter, aims for“. Tiger Rag Magazine. 13 July 2015.  1970–1972 m. atstovavo Aidaho Brigamo Jango universiteto komandai, o 1972–1974 m. – Luizianos valstijos universitetui.

1974 m. Edis Palubinskas NBA naujokų biržoje ketvirtajame rate pašauktas į Atlantos „Hawks“, perpirktas Naujojo Orleano „Jazz“, bet NBA taip ir nesužaidė.Levinson, Mason (27 February 2015). „Bring It on LeBron, Says Free-Throw Specialist in Casino Contest“. Bloomberg.com.

Ypač sėkmingai Edis Palubinskas rungtyniavo vasaros olimpinėse žaidynėse: 1972 m. Miunchene australai finišavo devinti, bet E. Palubinskas šešiuose iš devynių mačų buvo rezultatyviausias komandos narys. Iki rezultatyviausio olimpinių žaidynių žaidėjo vardo jam trūko taško. Tuo tarpu 1976 m. žaidynėse Monrealyje jis galiausiai tapo rezultatyviausiu tų žaidynių krepšininku (269 taškai, tuometinis olimpinis rekordas). Be to, varžybose prieš Meksiką E. Palubinskas pelnė 48 taškus, ir šis rekordas išsilaikė 12 metų, kol jį pagerino brazilų krepšininkas Oskaras Šmitas.Australijos legenda: lietuvių kilmės genijus, išmokęs mesti baudas Shaquille'ą O’Nealą, 15min.lt Žaidėjas įrašytas į Australijos krepšinio šlovės muziejų.Ed Palubinskas". Basketball Australia

1976 m. Edis Palubinskas persikėlė gyventi į JAV, ten treniravo įvairaus lygio krepšinio komandas, vėliau trumpai treniravo Bahreino rankininkus. 1981 m. pateko į autoavariją, tapo neįgalus.

Edis Palubinskas, garsėjęs geru baudų metimų pataikymu, vėliau ypač susikoncentravo ties jų metimo technikos tobulinimu, 2000–2001 m. mokė baudų metimo technikos Los Andželo „Lakers“ komandą, su kuria laimėjo tų metų NBA turnyrą. NBA Visų žvaigždžių savaitgalio Arizonoje metu pasiekė Gineso rekordą – aštuonias iš eilės baudas pataikė užrištomis akimis.

 Šaltiniai 

Kategorija:Australijos krepšininkai
Kategorija:Australijos olimpiečiai